title: 2012/735/ES: 2012 m. gegužės 31 d. Tarybos sprendimas dėl Europos Sąjungos bei jos valstybių narių ir Kolumbijos bei Peru prekybos susitarimo pasirašymo Sąjungos vardu ir laikino taikymo

text:
21.12.2012

               LT

               Europos Sąjungos oficialusis leidinys

               L 354/1

         TARYBOS SPRENDIMAS
   2012 m. gegužės 31 d.
   dėl Europos Sąjungos bei jos valstybių narių ir Kolumbijos bei Peru prekybos susitarimo pasirašymo Sąjungos vardu ir laikino taikymo
   (2012/735/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 91 straipsnį, 100 straipsnio 2 dalį ir 207 straipsnio 4 dalies pirmą pastraipą kartu su 218 straipsnio 5 dalimi,
   atsižvelgdama į Europos Komisijos pasiūlymą,
   kadangi:

               (1)

               2009 m. sausio 19 d. Taryba įgaliojo Komisiją Europos Sąjungos bei jos valstybių narių vardu vesti derybas dėl daugiašalio prekybos susitarimo su Andų bendrijos šalimis narėmis, norinčiomis sudaryti plataus užmojo, išsamų ir proporcingą prekybos susitarimą;

               (2)

               šios derybos buvo pabaigtos ir 2011 m. kovo 23 d. buvo parafuotas Europos Sąjungos bei jos valstybių narių ir Kolumbijos bei Peru prekybos susitarimas (toliau – Susitarimas);

               (3)

               Susitarimo 330 straipsnio 3 dalyje numatyta galimybė jį taikyti laikinai;

               (4)

               Susitarimas turėtų būti pasirašytas Sąjungos vardu ir laikinai taikomas, kol bus baigtos jo sudarymo procedūros;

               (5)

               Susitarimu nepažeidžiamos valstybių narių investuotojų teisės naudotis bet kokiu kitu palankesniu režimu, numatytu susitarimuose dėl investicijų, kurių Šalys yra valstybė narė ir Susitarimą pasirašiusioji Andų šalis;

               (6)

               laikinai taikant Susitarimą, kaip numatyta šiame sprendime, nedaromas poveikis kompetencijų paskirstymui tarp Sąjungos ir jos valstybių narių pagal Sutartis;

               (7)

               remiantis Sutarties 218 straipsnio 7 dalimi, Taryba turėtų įgalioti Komisiją pavirtinti tam tikrus ribotus Susitarimo pakeitimus dėl geografinių nuorodų, kuriuos priims Prekybos komitetas, kaip remdamasis Susitarimo 209 straipsnio 2 dalimi rekomenduoja Intelektinės nuosavybės pakomitetis;

               (8)

               reikėtų nustatyti atitinkamas pagal Susitarimą saugomų geografinių nuorodų apsaugos procedūras;

               (9)

               Susitarimu neturėtų būti perduodamos teisės ir nustatomos prievolės, kuriomis būtų galima tiesiogiai remtis Sąjungos ar valstybių narių teismuose,

         PRIĖMĖ ŠĮ SPRENDIMĄ:
   1 straipsnis
   Sąjungos vardu įgaliojama pasirašyti Europos Sąjungos bei jos valstybių narių ir Kolumbijos bei Peru prekybos susitarimą su sąlygas, kad minėtas Susitarimas bus sudarytas.
   Susitarimo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) pasirašyti Susitarimą Sąjungos vardu.
   3 straipsnis
   1.   Sąjunga Susitarimą, išskyrus jo 2 straipsnį, 202 straipsnio 1 dalį ir 291 bei 292 straipsnius, taiko laikinai, kaip numatyta Susitarimo 330 straipsnio 3 dalyje, kol bus baigtos jo sudarymo procedūros.
   2.   Siekiant nustatyti Susitarimo laikino taikymo pradžios datą, Taryba nustato dieną, iki kurios Susitarimo 330 straipsnio 3 dalyje nurodytas pranešimas turi būti nusiųstas Kolumbijai ir Peru. Tame pranešime turi būti nurodytos tos nuostatos, kurios negali būti laikinai taikomos.
   3.   Datą, nuo kurios Susitarimas bus taikomas laikinai, Tarybos Generalinis sekretoriatas paskelbia Europos Sąjungos oficialiajame leidinyje.

   4 straipsnis
   Taikant Susitarimo 209 straipsnio 2 dalį, Susitarimo pakeitimus dėl geografinių nuorodų, kuriuos rekomenduoja Intelektinės nuosavybės pakomitetis, o priima Prekybos komitetas savo sprendimais, Sąjungos vardu tvirtina Komisija. Jei suinteresuotosios šalys nesusitaria esant prieštaravimams, susijusiems su geografine nuoroda, Komisija priima atitinkamą poziciją, laikydamasi 2006 m. kovo 20 d. Tarybos reglamento (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (1) 15 straipsnio 2 dalyje nustatytos tvarkos.
   5 straipsnis
   1.   Pagal Susitarimo XIII priedo (Geografinių nuorodų sąrašai) 1 priedėlį saugomą pavadinimą gali naudoti bet kuris veiklos vykdytojas, prekiaujantis atitinkamą specifikaciją atitinkančiais žemės ūkio produktais, maisto produktais, vynais, aromatintais vynais ar spiritiniais gėrimais.
   2.   Valstybės narės ir Sąjungos institucijos užtikrina Susitarimo 210 straipsnyje numatytą apsaugą, taip pat suinteresuotajai šaliai paprašius.
   6 straipsnis
   Nuostata, kuri turi būti taikoma priimant Susitarimo II priedo dėl sąvokos „produktų kilmė“ apibrėžimo ir administracinio bendradarbiavimo metodų 2A ir 5 priedėlių, bei I priedo dėl muitų panaikinimo 1 priedėlio taisyklių įgyvendinimo taisykles, yra 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 247a straipsnis.
   7 straipsnis
   Susitarimu neperduodamos teisės ir nenustatomos prievolės, kuriomis būtų galima tiesiogiai remtis Sąjungos ar valstybių narių teismuose.
   8 straipsnis
   Šis sprendimas įsigalioja jo priėmimo dieną.

      Priimta Briuselyje 2012 m. gegužės 31 d.

            Tarybos vardu

            Pirmininkė

         P. OLSEN DYHR

      (1)  OL L 93, 2006 3 31, p. 12.

      (2)  OL L 302, 1992 10 19, p. 1.


title: 2008/121/EB: 2007 m. gruodžio 17 d. Europos centrinio banko sprendimas, iš dalies keičiantis Sprendimą ECB/2006/17 dėl Europos centrinio banko metinės atskaitomybės (ECB/2007/21)

text:
16.2.2008

               LT

               Europos Sąjungos oficialusis leidinys

               L 42/83

      EUROPOS CENTRINIO BANKO SPRENDIMAS

   2007 m. gruodžio 17 d.
   iš dalies keičiantis Sprendimą ECB/2006/17 dėl Europos centrinio banko metinės atskaitomybės
   (ECB/2007/21)
   (2008/121/EB)
   EUROPOS CENTRINIO BANKO VALDANČIOJI TARYBA,
   atsižvelgdama į Europos centrinių bankų sistemos ir Europos centrinio banko statutą, ypač į jo 26 straipsnio 2 dalį,
   kadangi:

               (1)

               2006 m. lapkričio 10 d. Sprendime ECB/2006/17 dėl Europos centrinio banko (ECB) metinės atskaitomybės (1) nėra konkrečių taisyklių dėl su nematerialiojo turto įsigijimu susijusių išlaidų kapitalizacijos. Aiškumo sumetimais pageidautina įtraukti taisyklę, nurodančią dabartinę praktiką.

               (2)

               2007 m. balandžio 26 d. Gairių ECB/2007/2 dėl Transeuropinės automatizuotos realaus laiko atskirųjų atsiskaitymų skubių pervedimų sistemos (TARGET2) (2) 14 straipsnio 2 dalyje nustatyta, kad TARGET2 sistema pakeis dabartinę TARGET sistemą. Eurą įsivedusių valstybių narių (toliau – dalyvaujančios valstybės narės) nacionaliniai centriniai bankai (NCB) pereis prie TARGET2 laikydamiesi Gairių ECB/2007/2 13 straipsnyje nustatyto tvarkaraščio. Be to, kai kurie euro neįsivedusių valstybių narių NCB prisijungs prie TARGET2 pagal atskirą susitarimą su ECB ir dalyvaujančių valstybių narių NCB. Todėl būtina iš dalies pakeisti Sprendime ECB/2006/17 esančias nuorodas į „TARGET“,

         NUSPRENDĖ:
   1 straipsnis
   Daliniai pakeitimai
   Sprendimas ECB/2006/17 iš dalies keičiamas taip:

               1.

               Įterpiamas šis 10a straipsnis:
               „10a straipsnis
               Sintetinės priemonės
               Sintetinių priemonių apskaita tvarkoma laikantis Gairių ECB/2006/16 9a straipsnio.“

               2.

               Sprendimo ECB/2006/17 I priedas iš dalies keičiamas pagal šio sprendimo priedą.

         2 straipsnis
   Baigiamoji nuostata
   Šis sprendimas įsigalioja 2008 m. sausio 1 d.

      Priimta Frankfurte prie Maino, 2007 m. gruodžio 17 d.

            ECB pirmininkas

         Jean-Claude TRICHET

      (1)  OL L 348, 2006 12 11, p. 38.

      (2)  OL L 237, 2007 9 8, p. 1.

      PRIEDAS
      Sprendimo ECB/2006/17 I priedas iš dalies keičiamas taip:

                  1.

                  Lentelėje „Turtas“, 11.2 balanso straipsnyje („Materialusis ir nematerialusis ilgalaikis turtas“), stulpelio „Vertinimo principas“ pabaigoje pridedamas šis sakinys:
                  „Nematerialiojo turto sąnaudos apima nematerialiojo turto įsigijimo kainą. Kitos tiesioginės ar netiesioginės sąnaudos turi būti priskiriamos išlaidoms.“

                  2.

                  Žodis „TARGET“ pakeičiamas žodžiais „TARGET/TARGET2“ šiose nuostatose:

                              a)

                              lentelėje „Turtas“, 9.3 balanso straipsnyje; ir

                              b)

                              lentelėje „Įsipareigojimai“, 6 ir 10.2 balanso straipsniuose.


title: 2003 m. liepos 21 d. Tarybos Sprendimas dėl Europos bendrijos ir Čilės Respublikos susitarimo dėl bendradarbiavimo mokslo ir technologijų srityje sudarymo

text:
Svarbus teisinis pranešimas

|

32003D0589

Oficialusis leidinys L 199 , 07/08/2003 p. 0019 - 0019

		Tarybos Sprendimas2003 m. liepos 21 d.dėl Europos bendrijos ir Čilės Respublikos susitarimo dėl bendradarbiavimo mokslo ir technologijų srityje sudarymo(2003/589/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į 170 straipsnio 2 dalį, taip pat 300 straipsnio 2 dalies pirmosios pastraipos pirmąjį sakinį ir 300 straipsnio 3 dalį,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],kadangi:(1) Bendrijos vardu Komisija ir Čilės Respublika sudarė Susitarimą dėl bendradarbiavimo mokslo ir technologijų srityje.(2) šis Susitarimas bendrijos vardu buvo pasirašytas 2002 m. rugsėjo 23 d. Briuselyje, priklausomai nuo galimo sudarymo vėliau.(3) Susitarimas turėtų būti patvirtintas,NUSPRENDĖ:1 straipsnisŠiuo sprendimu Bendrijos vardu patvirtinamas Europos bendrijos ir Čilės Respublikos susitarimas dėl bendradarbiavimo mokslo ir technologijų srityje.Susitarimo tekstas yra pridedamas prie šio sprendimo.2 straipsnisBendrijos vardu Tarybos pirmininkas pateikia Susitarimo 11 straipsnyje numatytą pranešimą.Priimta Briuselyje, 2003 m. liepos 21 d.Tarybos varduPirmininkasF. Frattini[1] 2003 m. vasario 24 d. pasiūlymas (dar nepaskelbtas Oficialiajame leidinyje).[2] 2002 m. birželio 3 d. pareikšta nuomonė (dar nepaskelbta Oficialiajame leidinyje).--------------------------------------------------


title: 2003 m. spalio 7 d. Komisijos sprendimas, iš dalies keičiantis Tarybos direktyvos 91/68/EEB E priedą ir Sprendimo 93/198/EEB I ir II priedus, siekiant atnaujinti avims ir ožkoms skirtų veterinarijos sertifikatų pavyzdžius (pranešta dokumentu Nr. C(2003) 3511)tekstas svarbus EEE

text:
Svarbus teisinis pranešimas

|

32003D0708

Oficialusis leidinys L 258 , 10/10/2003 p. 0011 - 0034

		Komisijos sprendimas2003 m. spalio 7 d.iš dalies keičiantis Tarybos direktyvos 91/68/EEB E priedą ir Sprendimo 93/198/EEB I ir II priedus, siekiant atnaujinti avims ir ožkoms skirtų veterinarijos sertifikatų pavyzdžius(pranešta dokumentu Nr. C(2003) 3511)(tekstas svarbus EEE)(2003/708/EB)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1972 m. gruodžio 12 d. Tarybos direktyvą 72/462/EEB dėl sveikatos ir veterinarinio patikrinimo problemų importuojant galvijus, avis, ožkas, kiaules, šviežią mėsą arba mėsos produktus iš trečiųjų šalių [1] su paskutiniais pakeitimais, padarytais Reglamentu (EB) Nr. 807/2003 [2], ypač į jos 11 straipsnį,atsižvelgdama į 1991 m. sausio 28 d. Tarybos direktyvą 91/68/EEB dėl gyvūnų sveikatos reikalavimų, reglamentuojančių Bendrijos vidaus prekybą avimis ir ožkomis [3], su paskutiniais pakeitimais, padarytais Tarybos direktyva 2003/50/EB [4], ypač į jos 14 straipsnio 2 dalį,kadangi:(1) Veterinarijos sertifikato, skirto prekybai veislinėmis avimis ir ožkomis, pavyzdys yra nustatytas Direktyvos 91/68/EEB E priedo III pavyzdyje.(2) 1993 m. vasario 17 d. Komisijos sprendime 93/198/EEB su paskutiniais pakeitimais, nustatytais Sprendimu 2002/261/EB [5], nustatyti pavyzdiniai gyvūnų sveikatos reikalavimai ir veterinarinis sertifikavimas iš trečiųjų šalių importuojant namines avis bei ožkas [6].(3) Pagal 2001 m. gegužės 22 d. Europos Parlamento ir Tarybos reglamento (EB) Nr. 999/2001, nustatančio tam tikrų užkrečiamųjų spongiforminių encefalopatijų prevencijos, kontrolės ir likvidavimo taisykles [7], su paskutiniais pakeitimais, padarytais Komisijos reglamentu (EB) Nr. 1234/2003 [8], VIII priedo A skyriaus I dalį ir IX priedo E skyrių buvo panaikinti tam tikri avių ir ožkų prekybos ir importo apribojimai, kai gyvūnai yra ARR/ARR priono baltymo genotipo.(4) Būtina suderinti Direktyvos 91/68/EEB E priede pateikto III pavyzdžio veterinarijos sertifikatą ir Sprendimo 93/198/EEB I bei II prieduose pateiktus sertifikatų pavydžius su atnaujintomis taisyklėmis.(5) Dėl to atitinkamai turėtų būti iš dalies pakeista Direktyva 91/68/EEB ir Sprendimas 93/198/EEB.(6) Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,PRIĖMĖ ŠĮ SPRENDIMĄ:1 straipsnisSprendimo 91/68/EEB E priede pateiktas III pavyzdys pakeičiamas šio sprendimo I priedo tekstu.2 straipsnisSprendimas 93/198/EEB iš dalies keičiamas taip:1) I priedas pakeičiamas šio sprendimo II priedo tekstu;2) II priedas pakeičiamas šio sprendimo III priedo tekstu.3 straipsnisŠis sprendimas taikomas nuo 2003 m. spalio 13 d.4 straipsnisŠis sprendimas skirtas valstybėms narėms.Priimta Briuselyje, 2003 m. spalio 7 d.Komisijos varduDavid ByrneKomisijos narys[1] OL L 302, 1972 12 31, p. 28.[2] OL L 122, 2003 5 16, p. 36.[3] OL L 46, 1991 2 19, p. 19.[4] OL L 169, 2003 7 8, p. 51.[5] OL L 86, 1993 4 6, p. 34.[6] OL L 91, 2002 4 6, p. 31.[7] OL L 147, 2001 5 31, p. 1.[8] OL L 173, 2003 7 11, p. 6.--------------------------------------------------I PRIEDAS+++++ TIFF ++++++++++ TIFF ++++++++++ TIFF ++++++++++ TIFF +++++--------------------------------------------------II PRIEDAS"„I PRIEDAS+++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF +++++"--------------------------------------------------III PRIEDAS"„II PRIEDAS+++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF +++++"--------------------------------------------------


title: 2009 m. gruodžio 2 d. ELPA priežiūros institucijos sprendimas Nr. 492/09/COL, „Norsk Lotteridrift ASA“ skundas dėl tariamos valstybės pagalbos „Norsk Tipping AS“ (NORVEGIJA)

text:
24.6.2010

               LT

               Europos Sąjungos oficialusis leidinys

               L 157/12

         ELPA PRIEŽIŪROS INSTITUCIJOS SPRENDIMAS
   Nr. 492/09/COL
   2009 m. gruodžio 2 d.
   „Norsk Lotteridrift ASA“ skundas dėl tariamos valstybės pagalbos „Norsk Tipping AS“ (NORVEGIJA)
   ELPA PRIEŽIŪROS INSTITUCIJA (1),
   ATSIŽVELGDAMA į Europos ekonominės erdvės susitarimą (2), ypač į jo 61–63 straipsnius ir 26 Protokolą,
   ATSIŽVELGDAMA į ELPA valstybių susitarimą dėl Priežiūros institucijos ir Teisingumo Teismo įsteigimo (3), ypač į jo 24 straipsnį,
   ATSIŽVELGAMA į Priežiūros institucijos ir Teismo susitarimo 3 protokolo (4) I dalies 1 straipsnio 3 dalį,
   ATSIŽVELGDAMA į Institucijos gaires dėl EEE susitarimo 61 ir 62 straipsnių taikymo ir aiškinimo (5),
   KADANGI:
   I.   FAKTAI

   1.   Procedūra

   2004 m. spalio 12 d. Institucija gavo „Norsk Lotteridrift ASA“ skundą dėl tariamos valstybės pagalbos „Norsk Tipping AS“ (dokumento Nr. 295765).
   2004 m. spalio 22 d. RAŠTU (dokumento Nr. 296715) Institucija paprašė skundo pateikėjo pateikti papildomos informacijos dėl tam tikrų konkrečių dalykų.
   2004 m. lapkričio 15 d. RAŠTU (dokumento Nr. 299345) skundo pateikėjas atsakė į Institucijos pateiktus klausimus.
   2004 m. gruodžio 8 d. RAŠTU (dokumento Nr. 300861) Institucija Norvegijos valdžios institucijoms pateikė skundo kopiją ir paprašė pateikti pastabas ir papildomos informacijos.
   2005 m. vasario 10 d. RAŠTU (dokumento Nr. 308469) Norvegijos valdžios institucijos pateikė Institucijai savo pastabas ir papildomos informacijos.
   Po šios dienos susirašinėjimas nebevyko.
   2008 m. kovo 12 d. RAŠTU (dokumento Nr. 469510) skundo pateikėjui atstovaujantis teisininkas informavo Instituciją, kad „Norsk Lotteridrift ASA“ yra panaikinta ir nebenori tęsti skundo nagrinėjimo, todėl jį atsiėmė.
   2.   Skundo pagrindas

   „Norsk Lotteridrift ASA“ buvo didžiausia Norvegijos įmonė, eksploatuojanti vadinamuosius pramogų už pinigus automatus (lošimų automatus, toliau – PUP). „Norsk Tipping AS“ yra didžiausia Norvegijos valstybinė azartinių lošimų bendrovė. Iki 2003 m. „Norsk Tipping AS“ PUP automatų rinkoje neveikė.
   2003 m. birželio mėn. buvo priimtas teisės aktas, kuriuo „Norsk Tipping AS“ suteikta išskirtinė teisė eksploatuoti tokius automatus. Nuo 2006 m. sausio 1 d.„Norsk Tipping AS“ būtų vienintelė PUP automatus eksploatuojanti bendrovė Norvegijoje.
   Pereinamuoju laikotarpiu nuo 2003 m. birželio mėn. iki 2006 m. sausio 1 d.„Norsk Tipping AS“ pradėjo diegti savo pirmuosius PUP automatus, o esami automatų operatoriai buvo priversti pasitraukti iš rinkos, nes palaipsniui baigėsi leidimų eksploatuoti tokius automatus galiojimas. Taigi pereinamuoju laikotarpiu „Norsk Lotteridrift ASA“ ir „Norsk Tipping AS“ konkuravo toje pačioje rinkoje. Šiuo metu „Norsk Tipping AS“ naudojasi išskirtine teise eksploatuoti PUP Norvegijoje (6).
   „Norsk Lotteridrift ASA“ pasiskundė, kad kai „Norsk Tipping AS“ konkuravo su kitais PUP automatų operatoriais, dvi priemonės „Norsk Tipping AS“ naudai iškraipė konkurenciją ir pakenkė Susitariančiųjų Šalių prekybai.
   Skundo pateikėjas nurodė šiuos du veiksnius:

               —

               Pirma, „Norsk Tipping AS“ nemokėjo įmonių pelno mokesčio, tuo tarpu privatiems operatoriams mokestis buvo taikomas (2.1.),

               —

               Antra, skundo pateikėjas teigė, kad „Norsk Tipping AS“ galėjo lanksčiau nuspręsti, kokias pajamas skirti labdarai, nes ši bendrovė mokėjo įnašus labdarai iš savo grynojo pelno, o privatūs operatoriai labdarai turėjo skirti 40 % pajamų iš kiekvieno automato (2.2.).

         2.1.   Atleidimas nuo įmonių pelno mokesčio

   1999 m. kovo 26 d. Mokesčių įstatymo Nr. 142–30 skirsnio g punkto papunktyje Nr. 3 (buvęs Nr. 5) numatyta, kad „Norsk Tipping AS“ buvo atleista nuo įmonių pelno mokesčio. Ši nuostata turi būti taikoma kartu su 1992 m. rugpjūčio 28 d. įstatymu Nr. 103, susijusiu su lošimais (toliau – Lošimų įstatymas), kuriame numatyta, kad „Norsk Tipping AS“ privalėjo sumokėti visą pelną po to, kai atidėjo į rezervus investicijų fondui (7).
   Skundo pateikėjas, kuriam buvo taikomas įmonių pelno mokestis, teigė, kad galimybė bendrovei „Norsk Tipping AS“ pasipelnyti iš tokio atleidimo nuo mokesčio yra valstybės pagalba.
   2.2.   Galimybė bendrovei „Norsk Tipping AS“ nustatyti savo pelną

   2000 m. rugsėjo 22 d. Reglamente Nr. 960 dėl leidimo įrengti PUP automatus numatyta, kad tokie leidimai suteikiami šiomis sąlygomis: mažiausiai 40 % pelno iš kiekvieno automato turi būti skiriama labdarai, daugiausia 20 % mokama patalpų, kuriose pastatyti automatai, savininkui ir daugiausia 40 % lieka operatoriui. Šis reglamentas nebuvo taikomas „Norsk Tipping AS“ (8).
   „Norsk Tipping AS“ veikla buvo reglamentuojama Lošimų įstatymo, kuriame numatyta, kad „Norsk Tipping AS“ pelnas, po atidėjimo į rezervus, turi būti skiriamas labdarai.
   Skundo pateikėjas teigė, kad „Norsk Tipping AS“ turėjo naudos iš tokio lankstumo, kuris buvo didesnis nei konkurentų. Iš tikrųjų jis teigė, kad: „yra didelis skirtumas mokėti įmonės bendros veiklos grynojo pelno dalį labdarai lyginant su kiekvieno automato pelno fiksuoto procento mokėjimu labdarai nepaisant bendro įmonės pelningumo“. „Norsk Lotteridrift ASA“ manė, kad įmonei „Norsk Tipping AS“ buvo naudingas didesnis lankstumas nustatant savo biudžetą ir ypač sprendžiant, ar atlikti būtinas investicijas tuo atveju, kai reikėjo naujų investicijų. Įstatymuose nenumatyti apribojimai, susiję su investicijų fondo rezervų dydžiu ir nėra minimalių reikalavimų dėl labdarai skirtų lėšų dydžio. „Norsk Tipping AS“ turėjo galimybę paskirstyti pelną, būtiną tokioms investicijoms, o konkurentai, pavyzdžiui, „Lotteridrift ASA“ galimybių turėjo mažiau.
   Skundo pateikėjas teigė, kad tokia nauda yra laikoma pagalba pagal EEE susitarimo 61 straipsnį.
   II.   VERTINIMAS

   1.   Valstybės pagalbos buvimas

   EEE susitarimo 61 straipsnio 1 dalyje teigiama:

      „Išskyrus tuos atvejus, kai šis Susitarimas nustato kitaip, EB valstybių narių, ELPA valstybių arba iš jų valstybinių išteklių bet kokia forma suteikta pagalba, kuri, palaikydama tam tikras įmones arba tam tikrų prekių gamybą, iškraipo konkurenciją arba gali ją iškraipyti, yra nesuderinama su šiuo Susitarimu, kai ji daro įtaką Susitariančiųjų Šalių tarpusavio prekybai.“

   Vertindama skundą, Institucija iš eilės išnagrinės du skundo pagrindus.
   2.   Atleidimas nuo įmonių pelno mokesčio

   Priemonę turi teikti valstybė, arba ji turi būti teikiama iš valstybės išteklių.
   Institucija mano, kad suteikdama išimtį, Norvegijos valstybė atsisakė mokestinių pajamų, kurias paprastai būtų gavusi. Dėl šių lėšų netekimo mažėja valstybės ištekliai, gaunami iš mokesčių, kurie paprastai surenkami iš įmonių biudžeto (9). Mokestinių pajamų praradimas prilygsta valstybės išteklių panaudojimui fiskalinių išlaidų pavidalu (10). Taigi Institucija mano, kad dėl to, kad „Norsk Tipping AS“ iš pat pradžių atleista nuo pajamų mokesčio, buvo naudojami valstybės ištekliai.
   Be to priemonė turi būti atrankinė, nes ji suteikiama „tam tikroms įmonėms arba tam tikrų prekių gamybai“. Norėdama nustatyti, ar priemonė yra atrankinė, Institucija išnagrinės, ar konkrečios teisinės sistemos kontekste priemonė yra privalumas įmonei lyginant su kitomis įmonėmis, kurių teisinės ir faktinės aplinkybės yra panašios. Tokiu atveju pirmiausia būtina pagal taikytiną mokesčių sistemą nustatyti bendrą arba įprastą apmokestinimo tvarką, kuri yra orientacinis pagrindas.
   Institucija mano, kad orientacinis pagrindas atrankumui įvertinti yra Norvegijos mokesčių įstatymas, pagal kurį „Norsk Tipping AS“ naudojasi išskirtine išimtimi pagal Norvegijos mokesčių įstatymo 2.30 skirsnio g punkto papunktį Nr. 3.
   Dėl bendros arba „įprastinės“ apmokestinimo tvarkos Institucija turi įvertinti ir nustatyti, ar aptariamas mokesčių priemone suteiktas pranašumas gali būti atrankinis įrodant, kad priemonė nukrypsta nuo bendros tvarkos tiek, kiek priemonė skiriasi ūkinės veiklos vykdytojams, kurių, atsižvelgiant į atitinkamos ELPA valstybės mokesčių sistemai paskirtą tikslą, faktinės ir teisinės aplinkybės yra panašios.
   Institucija prima facie mano, kad atleidimas nuo mokesčio atrodo atrankinis, nes „Norsk Tipping“ nuo mokesčio yra atleista individualiai.
   Kaip jau minėta, įmonei „Norsk Tipping AS“, iš tikrųjų pačiam lošimų sektoriui, Norvegijoje taikoma speciali reguliavimo tvarka. Yra apribojimų, susijusių tiek su tuo, kam leidžiama teikti lošimo paslaugas, pačių paslaugų teikimu, tiek su iš lošimo gaunamų pajamų panaudojimu. Iš tikrųjų nei vienam operatoriui neleidžiama siūlyti tokių lošimų, kokius siūlo „Norsk Tipping AS“, nes ši įmonė naudojasi išskirtinėmis teisėmis administruoti įvairius lošimus. Tokius norminius apribojimus, susijusius tiek su pateikimu į rinką, tiek su paslaugų teikimu, priėmė ir Teisingumo Teismas ir ELPA teismas, remdamiesi moraliniais, religiniais ir kultūriniais veiksniais, taip pat su lošimu susijusiomis moraliai ir finansiškai žalingomis pasekmėmis asmeniui bei visuomenei (11).
   Prieš pradedant taikyti išskirtinių teisių tvarką PUP, skundo pateikėjas „Norsk Lotteridrift ASA“ ir kiti privatūs lošimų automatų operatoriai veikė rinkoje ir jiems buvo taikomas įprastas pajamų mokestis ir speciali PUP reguliavimo tvarka, pagal kurią jie galėjo pasilikti iki 40 % iš automatų gaunamo pelno (12).
   Kitiems lošimo paslaugų teikėjams, pavyzdžiui, žirgų lenktynių lažybas organizuojančiai įmonei „Norsk Rikstoto“ ir įvairias loterijas organizuojančioms labdaros organizacijoms, taikoma kitokia reguliavimo tvarka. Bendrasis tiems kitiems lošimų organizatoriams taikomas vardiklis iš esmės yra toks, kad visos iš lošimo paslaugų gaunamos pajamos nukreipiamos į konkrečius labdaringus veiksmus. Taigi anksčiau PUP veikla buvo unikali tuo, kad privatūs operatoriai galėjo pasilikti iš lošimų gautą pelną.
   Pagal įstatymą „Norsk Tipping AS“ pelnas yra paimamas ir skiriamas sportui, kultūrai, o nuo 2006 m. taip pat humanitariniams ir socialiai naudingiems veiksmams, plg. 1992 m. rugpjūčio 28 d. Lošimų įstatymą Nr. 103 (lov om pengespill). Taigi „Norsk Tipping AS“ atleidimas nuo įprastinio pajamų mokesčio pakeičiamas kita „apmokestinimo“ forma.
   Taigi nors „Norsk Tipping“ yra atleista nuo pajamų mokesčio, jos pelnui taikomas kitokios formos apmokestinimas ir dėl to įmonė pelno pasilikti negali. Institucija, atsižvelgdama į šios bylos aplinkybes, laikosi nuomonės, kad skirtingų sąlygų taikymas įmonei „Norsk Tipping“ yra pagrįstas dėl priežasčių, susijusių su valstybinės monopolinės lošimų įmonės pelno perskirstymo sistemos logika.
   Atitinkamai, remdamasi ypatingu lošimo paslaugų pobūdžiu ir reglamentavimu, Institucija mano, kad „Norsk Tipping AS“ faktinės ir teisinės aplinkybės nėra panašios į įmonių, kurioms taikomas įprastas pajamų mokestis, ar buvusių privačių lošimo automatų operatoriai ar kitokios rūšies komercinių įmonių. Taigi „Norsk Tipping AS“ atleidimas nuo įprasto pajamų mokesčio pagal EEE susitarimo 61 straipsnį nėra valstybės pagalba.
   3.   Galimybė bendrovei „Norsk Tipping AS“ nustatyti savo pelną

   Antra skunde iškelta problema buvo, kad „Norsk Tipping AS“ turėjo naudos, nes galėjo laisviau nei privatūs PUP operatoriai tvarkyti savo pelną. Privatūs operatoriai turėjo 40 % iš PUP gaunamo pelno skirti labdarai, o „Norsk Tipping AS“ labdarai turėjo skirti visą savo pelną. Tačiau pelno dydis daugiausia priklausė nuo „Norsk Tipping AS“ sprendimo atidėti pinigų investicijų fondui arba apskritai nuo to, kaip ši įmonė leido savo pinigus. Taigi skundo pateikėjas teigė, kad privatūs operatoriai neturėjo tokios galimybės, nes jų labdarai skiriama dalis buvo pagrįsta nelanksčiu metodu.
   Institucija nemano, kad čia kalbama apie valstybės išteklius, kaip apibrėžta EEE susitarimo 61 straipsnio 1 dalyje. Pagal Teisingumo Teismo išvadas sprendime Preussen Elektra
       (13) Institucija mano, kad įsipareigojimas atidėti tam tikras pajamas labdarai, yra valstybės kišimasis pagal 1998 m. birželio 8 d. Norvegijos reglamentą Nr. 797 dėl nurodymų „Norsk Tipping AS“ rezervams, tačiau dėl jo valstybė nepraranda pajamų (14). Be to, šiame kontekste būtų taikomos tos pačios anksčiau aptartos aplinkybės, susijusios su atrankumu, įskaitant tai, kad negalima palyginti privačių lošimo automatų operatorių ir „Norsk Tipping AS“.
   4.   Išvada

   Remdamasi tuo, kas išdėstyta anksčiau, Institucija mano, kad įmonės „Norsk Tipping AS“ atleidimas nuo įprasto pajamų mokesčio ir jai suteikta galimybė nustatyti savo pelną nėra valstybės pagalba, kaip apibrėžta EEE susitarimo 61 straipsnio 1 dalyje.
   PRIĖMĖ ŠĮ SPRENDIMĄ:
   1 straipsnis
   Norvegijos mokesčių įstatymo 2.30 skirsnio g punkto papunktyje Nr. 3 numatytas „Norsk Tipping AS“ atleidimas nuo mokesčio ir galimybė „Norsk Tipping AS“ nustatyti savo pelną nėra valstybės pagalba, kaip apibrėžta EEE susitarimo 61 straipsnio 1 dalyje.
   2 straipsnis
   Šis sprendimas yra skirtas Norvegijos Karalystei.
   3 straipsnis
   Tekstas autentiškas tik anglų kalba.

      Priimta Briuselyje 2009 m. gruodžio 2 d.

            ELPA priežiūros institucijos vardu

         Per SANDERUD

            Pirmininkas

         Kristján A. STEFÁNSSON

            Kolegijos narys

      (1)  Toliau – Institucija.

      (2)  Toliau – EEE susitarimas.

      (3)  Toliau – Priežiūros institucijos ir Teismo susitarimas.

      (4)  Toliau – 3 protokolas.

      (5)  EEE susitarimo 61 bei 62 straipsnių ir Priežiūros institucijos ir Teismo susitarimo 3 protokolo 1 straipsnio taikymo ir aiškinimo gairės, kurias Institucija priėmė ir paskelbė 1994 m. sausio 19 d., paskelbtos OL L 231, 1994 9 3, p. 1 ir EEE priede Nr. 32, 1994 9 3, p. 1 (toliau – Valstybės pagalbos gairės). Atnaujinta Valstybės pagalbos gairių versija skelbiama Institucijos svetainėje http://www.eftasurv.int/state-aid/legal-framework/state-aid-guidelines/.

      (6)  Išskirtinių teisių suteikimą palaikė ELPA teismas sprendime E-1/06 ELPA priežiūros institucija prieš Norvegijos Karalystę (2007) ELPA teismo rink. 20.

      (7)  Investicijos tikslas yra užtikrinti, kad įmonės investicijų poreikiai galėtų būti padengiami būtinu kapitalu.

      (8)  Nuo skundo pateikimo datos reglamentas buvo iš esmės pakeistas, tačiau dabartiniais tikslais Institucija nemano, jog yra būtina apibūdinti tuos pakeitimus.

      (9)  Sprendimas Vokietija prieš Komisiją C-156/98 (2000 m.), ECR-6857,26 punktas.

      (10)  Žr., inter alia, Valstybės pagalbos gairių dėl valstybės pagalbos taisyklių taikymo priemonėms, susijusioms su tiesioginiu verslo apmokestinimu, 3 skyriaus 3 dalį.

      (11)  Žr. anksčiau cituotą sprendimą E-1/06 ELPA priežiūros institucija prieš Norvegiją, 29 dalyje su tolesnėmis nuorodomis.

      (12)  Likę 60 % buvo padalinami labdarai ir patalpų savininkui; žr. ankstesnę dalį apie faktus.

      (13)  Sprendimas Preussen Elektra prieš Schleswag C-379/98 (2001 m.) Rink. I-2099; 54–67 punktai.

      (14)  Šio reglamento teisinis pagrindas yra Lošimų įstatymo 10 skyrius.


title: 2009/781/EB: 2009 m. spalio 22 d. Komisijos sprendimas, iš dalies keičiantis Sprendimą 2009/379/EB, kuriuo nustatomos sumos, kurios, remiantis Tarybos reglamentais (EB) Nr. 1782/2003, (EB) Nr. 378/2007, (EB) Nr. 479/2008 ir (EB) Nr. 73/2009, yra skiriamos EŽŪFKP, ir sumos, skiriamos EŽŪGF išlaidoms

text:
23.10.2009

               LT

               Europos Sąjungos oficialusis leidinys

               L 278/60

      KOMISIJOS SPRENDIMAS

   2009 m. spalio 22 d.
   iš dalies keičiantis Sprendimą 2009/379/EB, kuriuo nustatomos sumos, kurios, remiantis Tarybos reglamentais (EB) Nr. 1782/2003, (EB) Nr. 378/2007, (EB) Nr. 479/2008 ir (EB) Nr. 73/2009, yra skiriamos EŽŪFKP, ir sumos, skiriamos EŽŪGF išlaidoms
   (2009/781/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2005 m. birželio 21 d. Tarybos reglamentą (EB) Nr. 1290/2005 dėl bendrosios žemės ūkio politikos finansavimo (1), ypač į jo 12 straipsnio 2 ir 3 dalis,
   kadangi:

               (1)

               Komisijos sprendimu 2009/379/EB (2) nustatytos sumos, kurios, remiantis Tarybos reglamento (EB) Nr. 1782/2003 (3) 10 straipsnio 2 dalimi ir 143d straipsniu, Tarybos reglamento (EB) Nr. 378/2007 (4) 4 straipsnio 1 dalimi, Tarybos reglamento (EB) Nr. 1234/2007 (5) 190a straipsniu ir Tarybos reglamento (EB) Nr. 73/2009 (6) 9 straipsnio 1 dalimi, 10 straipsnio 3 dalimi, 134 ir 135 straipsniais, yra skiriamos Europos žemės ūkio fondui kaimo plėtrai (EŽŪFKP), taip pat sumos, skiriamos Europos žemės ūkio garantijų fondo (EŽŪGF) išlaidoms.

               (2)

               Reglamento (EB) Nr. 73/2009 136 straipsniu valstybėms narėms leidžiama sumą, apskaičiuojamą pagal Reglamento (EB) Nr. 73/2009 69 straipsnio 7 dalį, nuo 2011 finansinių metų skirti EŽŪFKP, užuot rėmusis 69 straipsnio 6 dalies a punktu.

               (3)

               Skirtinos sumos buvo apskaičiuotos ir pateiktos 2009 m. liepos 22 d. Komisijos reglamento (EB) Nr. 639/2009, kuriuo nustatomos išsamios Tarybos reglamento (EB) Nr. 73/2009 nuostatų dėl specialiosios paramos teikimo įgyvendinimo taisyklės (7), III priede.

               (4)

               Vokietija ir Švedija nusprendė pasinaudoti Reglamento (EB) Nr. 73/2009 136 straipsniu.

               (5)

               2008 m. spalio 3 d. Komisijos sprendimas, kuriuo nustatomos savanorišką moduliavimą Portugalijoje taikant gaunamos grynosios sumos 2009–2012 kalendoriniais metais (8), panaikintas ir pakeistas Komisijos sprendimu 2009/780/EB (9) siekiant atsižvelgti į Portugalijos sprendimą 2009 kalendoriniams metais netaikyti savanoriško moduliavimo.

               (6)

               Todėl Sprendimą 2009/379/EB reikėtų atitinkamai iš dalies pakeisti,

         NUSPRENDĖ:
   Vienintelis straipsnis
   Sprendimo 2009/379/EB priedas pakeičiamas šio Sprendimo priede pateiktu tekstu.

      Priimta Briuselyje, 2009 m. spalio 22 d.

            Komisijos vardu

         Mariann FISCHER BOEL

            Komisijos narė

      (1)  OL L 209, 2005 8 11, p. 1.

      (2)  OL L 117, 2009 5 12, p. 10.

      (3)  OL L 270, 2003 10 21, p. 1.

      (4)  OL L 95, 2007 4 5, p. 1.

      (5)  OL L 299, 2007 11 16, p. 1.

      (6)  OL L 30, 2009 1 31, p. 16.

      (7)  OL L 191, 2009 7 23, p. 17.

      (8)  OL L 271, 2008 10 11, p. 44.

      (9)  Žr. šio Oficialiojo leidinio p. 59.

      PRIEDAS

            „PRIEDAS

                        (mln. EUR)

                        Biudžetiniai metai

                        EŽŪFKP skiriamos sumos

                        EŽŪGF išlaidoms skiriamas grynasis likutis

                        Reglamento (EB) Nr. 1782/2003 10 straipsnio 2 dalis

                        Reglamento (EB) Nr. 1782/2003 143d straipsnis

                        Reglamento (EB) Nr. 73/2009 9 straipsnio 1 dalis

                        Reglamento (EB) Nr. 73/2009 134 straipsnis

                        Reglamento (EB) Nr. 73/2009 135 straipsnis

                        Reglamento (EB) Nr. 73/2009 136 straipsnis

                        Reglamento (EB) Nr. 378/2007 4 straipsnio 1 dalis

                        Reglamento (EB) Nr. 1234/2007 190a straipsnio 2 dalis

                        2007

                        984

                        22

                        44 753

                        2008

                        1 241

                        22

                        362

                        44 592

                        2009

                        1 305,7

                        22

                        424

                        40,66

                        44 886,64

                        2010

                        1 867,1

                        22

                        397

                        82,11

                        44 777,79

                        2011

                        2 095,3

                        22

                        484

                        51,6

                        403,9

                        122,61

                        44 437,59

                        2012

                        2 355,3

                        22

                        484

                        51,6

                        372,3

                        122,61

                        44 685,19

                        2013

                        2 640,9

                        22

                        484

                        51,6

                        334,9

                        122,61

                        44 917,99“


title: 2017 m. liepos 11 d. Tarybos sprendimas (BUSP) 2017/1252, kuriuo remiamas cheminės saugos ir saugumo stiprinimas Ukrainoje laikantis Jungtinių Tautų Saugumo Tarybos rezoliucijos 1540 (2004) dėl masinio naikinimo ginklų ir jų siuntimo į taikinį priemonių neplatinimo įgyvendinimo

text:
12.7.2017

               LT

               Europos Sąjungos oficialusis leidinys

               L 179/8

         TARYBOS SPRENDIMAS (BUSP) 2017/1252
   2017 m. liepos 11 d.
   kuriuo remiamas cheminės saugos ir saugumo stiprinimas Ukrainoje laikantis Jungtinių Tautų Saugumo Tarybos rezoliucijos 1540 (2004) dėl masinio naikinimo ginklų ir jų siuntimo į taikinį priemonių neplatinimo įgyvendinimo
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnio 1 dalį ir 31 straipsnio 1 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2003 m. gruodžio 12 d. Europos Vadovų Taryba priėmė ES kovos su masinio naikinimo ginklų platinimu strategiją, kurios II skyriuje pateiktas kovos su tokiu platinimu priemonių, kurių reikia imtis Sąjungoje ir trečiosiose šalyse, sąrašas;

               (2)

               Sąjunga aktyviai įgyvendina tą strategiją ir vykdo jos III skyriuje išvardytas priemones, visų pirma teikdama finansinius išteklius daugiašalių institucijų vykdomiems konkretiems projektams remti, teikdama techninę pagalbą valstybėms ir dalydamasi su jomis patirtimi plataus spektro neplatinimo priemonių srityje bei stiprindama Jungtinių Tautų (JT) Saugumo Tarybos vaidmenį;

               (3)

               2004 m. balandžio 28 d. JT Saugumo Taryba priėmė Rezoliuciją 1540 (2004) (toliau – JT ST rezoliucija 1540 (2004)) – pirmą tarptautinį dokumentą, kuriame integruotai ir išsamiai nagrinėjami klausimai, susiję su masinio naikinimo ginklais, jų siuntimo į taikinį priemonėmis ir susijusiomis medžiagomis. JT ST rezoliucijoje 1540 (2004) visoms valstybėms nustatyti saistantys įpareigojimai, kuriais siekiama užkirsti kelią nevalstybiniams subjektams įsigyti tokių ginklų ir su jais susijusių medžiagų bei juos nuo to atgrasyti. JT ST rezoliucija 1540 (2004) JT Saugumo Taryba taip pat nusprendė, kad visos valstybės turi imtis veiksmingų priemonių ir jas vykdyti, kad įdiegtų vidaus kontrolę siekiant užkirsti kelią branduolinių, cheminių ir biologinių ginklų ir jų siuntimo į taikinį sistemų platinimui, be kita ko, įdiegdamos tinkamą susijusių medžiagų kontrolę;

               (4)

               visuotinis prisijungimas prie Cheminio ginklo uždraudimo konvencijos ir JT ST 1540 (2004) ir visiškas jų įgyvendinimas yra vienas iš Ukrainos prioritetų masinio naikinimo ginklų neplatinimo srityje, ypač jai 2016–2017 m. laikotarpiu būnant nenuolatine JT Saugumo Tarybos nare;

               (5)

               Europos Sąjungos ir Europos atominės energijos bendrijos bei jų valstybių narių ir Ukrainos asociacijos susitarimas (1) (toliau – Asociacijos susitarimas) buvo pasirašytas 2014 m. kovo 21 d. ir birželio 27 d. Asociacijos susitarime numatytas, inter alia, paspartintas Ukrainos teisės aktų suderinimas su atitinkamais Sąjungos teisės aktais, įskaitant teisės aktus dėl kliūčių, trukdančių visapusiškai įgyvendinti JT ST rezoliuciją 1540 (2004), pašalinimo. Atskiros asociacijos susitarimo dalys laikinai taikomos nuo 2014 m. lapkričio mėn. ir 2016 m. sausio mėn.;

               (6)

               pagal Ukrainos Vyriausybės Asociacijos susitarimo 2014–2017 m. įgyvendinimo planą Ukraina įsipareigojo parengti nuostatas dėl didelių avarijų, susijusių su pavojingomis medžiagomis, kontrolės. Ukrainos ministrų kabinetas taip pat nusprendė gerinti cheminę saugą ir saugumą ir parengti teisėkūros bei reglamentavimo priemones pavojingų cheminių medžiagų saugaus tvarkymo reikalavimų laikymosi ir neteisėto pavojingų cheminių produktų pardavimo prevencijos srityse;

               (7)

               2014 m. gruodžio 11–12 d. Europos saugumo ir bendradarbiavimo organizacija (ESBO), remiama JT Nusiginklavimo reikalų biuro (JT NRB), Ukrainos chemikų sąjungos ir Tarptautinio cheminės saugos ir saugumo centro (ICCSS), Kijeve surengė nacionalines apskritojo stalo diskusijas tema „Pajėgumai cheminės saugos ir saugumo srityje Ukrainoje ir Ukrainos integruotos cheminės saugos ir saugumo programos (toliau – ICSSP) rengimas, įskaitant JT ST rezoliucijos 1540 (2004) įgyvendinimo skatinimą“. Į šias apskritojo stalo diskusijas susirinko įvairių suinteresuotųjų subjektų atstovai iš Ukrainos ir tarptautinių partnerių, o jų rezultatai buvo patvirtinti priėmus rekomendacijas;

               (8)

               2015 m. vasario 24–26 d. Vienoje įvyko pagrindinių suinteresuotųjų subjektų ir tarptautinių partnerių susitikimas Ukrainos ICSSP rengimo, įskaitant JT ST rezoliucijos 1540 (2004) įgyvendinimo skatinimą, klausimais. Dalyviai iš Ukrainos susitarė dėl veiksmų gairių siekiant parengti Ukrainos ICSSP;

               (9)

               todėl ESBO sekretoriatas, glaudžiai bendradarbiaudamas su kompetentingomis Ukrainos valdžios institucijomis, parengė projektų pasiūlymus ir pateikė Sąjungai, kad jie būtų finansuojami BUSP biudžeto lėšomis;

               (10)

               ESBO sekretoriatui turėtų būti pavestas projektų, vykdytinų pagal šį sprendimą, techninis įgyvendinimas,

         PRIĖMĖ ŠĮ SPRENDIMĄ:
   1 straipsnis
   1.   Kad būtų propaguojama taika ir saugumas, taip pat veiksmingas daugiašališkumas pasauliniu ir regioniniu lygmenimis, Sąjunga siekia šių tikslų:

               a)

               stiprinti taiką ir saugumą Sąjungos kaimynystėje mažinant neteisėtos prekybos kontroliuojamomis ir nuodingosiomis cheminėmis medžiagomis keliamą grėsmę ESBO regione, visų pirma Ukrainoje;

               b)

               remti veiksmingą daugiašališkumą regioniniu lygmeniu remiant ESBO veiksmus, kuriais siekiama didinti kompetentingų Ukrainos valdžios institucijų gebėjimus užkirsti kelią neteisėtai prekybai kontroliuojamomis ir nuodingosiomis cheminėmis medžiagomis, laikantis įpareigojimų pagal JT ST rezoliuciją 1540 (2004).

         2.   Siekdama įgyvendinti 1 dalyje nurodytus tikslus, Sąjunga imasi šių priemonių:

               a)

               Ukrainos reglamentavimo sistemos cheminės saugos ir saugumo srityje gerinimas;

               b)

               Ukrainos nacionalinio ekspertinio centro, kuris identifikuotų kontroliuojamas ir nuodingąsias chemines medžiagas, įsteigimas;

               c)

               kontroliuojamų ir nuodingųjų cheminių medžiagų tarpvalstybinio judėjimo kontrolės stiprinimas.

         Išsamus pirmoje pastraipoje nurodytų priemonių aprašymas pateikiamas priede.
   2 straipsnis
   1.   Sąjungos vyriausiasis įgaliotinis užsienio reikalams ir saugumo politikai (toliau – vyriausiasis įgaliotinis) yra atsakingas už šio sprendimo įgyvendinimą.
   2.   1 straipsnio 2 dalies pirmoje pastraipoje nurodytų priemonių techninį įgyvendinimą vykdo ESBO sekretoriatas. Jis vykdo tą užduotį vyriausiojo įgaliotinio atsakomybe. Tuo tikslu vyriausiasis įgaliotinis su ESBO sekretoriatu sudaro būtinus susitarimus.
   3 straipsnis
   1.   1 straipsnio 2 dalies pirmoje pastraipoje nurodytoms priemonėms įgyvendinti skiriama orientacinė finansavimo suma yra 1 431 156,90 EUR.
   2.   Iš 1 dalyje nurodytos sumos finansuojamos išlaidos tvarkomos laikantis Sąjungos bendrajam biudžetui taikomų procedūrų ir taisyklių.
   3.   Komisija prižiūri, kad 2 dalyje nurodytos išlaidos būtų tinkamai tvarkomos. Tuo tikslu ji sudaro finansavimo susitarimą su ESBO sekretoriatu. Susitarime nustatoma, kad ESBO sekretoriatas turi užtikrinti Sąjungos įnašo matomumą, atsižvelgiant į jo dydį.
   4.   Įsigaliojus šiam sprendimui, Komisija stengiasi kuo greičiau sudaryti 3 dalyje nurodytą finansavimo susitarimą. Ji praneša Tarybai apie visus sunkumus to proceso metu ir finansavimo susitarimo sudarymo datą.
   4 straipsnis
   Vyriausiasis įgaliotinis Tarybai pateikia šio sprendimo įgyvendinimo ataskaitą, parengtą remiantis reguliariai rengiamomis ESBO sekretoriato ataskaitomis. Taryba tų ataskaitų pagrindu atlieka įvertinimą. Komisija teikia informaciją dėl 1 straipsnio 2 dalies pirmoje pastraipoje nurodytų priemonių finansinių aspektų.
   5 straipsnis
   1.   Šis sprendimas įsigalioja jo priėmimo dieną.
   2.   Šis sprendimas nustoja galioti praėjus 36 mėnesiams nuo 3 straipsnio 3 dalyje nurodyto finansavimo susitarimo sudarymo dienos arba praėjus šešiems mėnesiams nuo šio sprendimo priėmimo dienos, jeigu per tą laikotarpį nesudaromas joks finansavimo susitarimas.

      Priimta Briuselyje 2017 m. liepos 11 d.

            Tarybos vardu

            Pirmininkas

         T. TÕNISTE

      (1)  Europos Sąjungos ir Europos atominės energijos bendrijos bei jų valstybių narių ir Ukrainos asociacijos susitarimas (OL L 161, 2014 5 29, p. 3).

      PRIEDAS

         Cheminės saugos ir saugumo stiprinimas Ukrainoje pagal Jungtinių Tautų Saugumo Tarybos rezoliuciją 1540 (2004)

      1.   Bendroji informacija
      Cheminių ginklų arba cheminių medžiagų kaip ginklų naudojimas, kai tai daro nevalstybiniai subjektai, tapo realia grėsme. Atsižvelgiant į dabartines saugumo aplinkybes, neteisėto cheminių medžiagų naudojimo arba išpuolių prieš cheminius įrenginius grėsmė ir rizika kelia rimtą pavojų saugumui, ekonomikai, sveikatai ir aplinkai Ukrainoje. Todėl Europos saugumo ir bendradarbiavimo organizacija (ESBO), remiama Jungtinių Tautų (JT) nusiginklavimo reikalų biuro (JT NRB), Ukrainos chemikų sąjungos ir Tarptautinio cheminės saugos ir saugumo centro (ICCSS), 2014 m. gruodžio 11–12 d. Kijeve surengė nacionalines apskritojo stalo diskusijas tema „Pajėgumai cheminės saugos ir saugumo srityje Ukrainoje ir Ukrainos integruotos cheminės saugos ir saugumo programos (toliau – ICSSP) rengimas, įskaitant Jungtinių Tautų Saugumo tarybos (JT ST) rezoliucijos 1540 (2004) įgyvendinimo skatinimą“.
      Imantis tolesnių veiksmų, 2015 m. vasario 24–26 d. Vienoje buvo surengtas susitikimas dėl ICSSP Ukrainoje. Nacionaliniai dalyviai susitarė dėl veiksmų gairių dėl ICSSP. Pirmiausia tarptautiniai ekspertai atliko išsamią cheminės saugos ir saugumo Ukrainoje peržiūrą (toliau – išsami peržiūra). Išsamios peržiūros metu, be kita ko, buvo išanalizuota bendra cheminės saugos ir saugumo politika Ukrainoje, pavojingų cheminių medžiagų transportavimo sauga ir saugumas, pavojingų cheminių medžiagų analizės infrastruktūra ir techniniai pajėgumai, pavojingų cheminių medžiagų judėjimo kontrolė kertant sieną ir muitinis tikrinimas ir nacionalinės pramonės vykdomos cheminių medžiagų gamybos, saugojimo ir naudojimo sauga ir saugumas.
      Po šios peržiūros ESBO, siekdama paremti ICSSP Ukrainoje, parengė tris projektus. Jie buvo parengti bendradarbiaujant su atitinkamomis Ukrainos valdžios institucijomis. Visus projektus numatoma įgyvendinti laikantis atitinkamų Europos Sąjungos ir Europos atominės energijos bendrijos bei jų valstybių narių ir Ukrainos asociacijos susitarimo (toliau – Asociacijos susitarimas) įgyvendinimo plano nuostatų.
      2.   Tikslai
      Bendras šio sprendimo tikslas – remti ESBO projektus, kuriais siekiama stiprinti cheminę saugą ir saugumą Ukrainoje vadovaujantis JT ST rezoliucija 1540 (2004) ir Asociacijos susitarimu, reikšmingai prisidedant prie ICSSP Ukrainoje. Visų pirma šiuo sprendimu siekiama sumažinti neteisėtos prekybos kontroliuojamomis ir nuodingosiomis cheminėmis medžiagomis keliamą grėsmę ESBO regione, ypač Ukrainoje, ir taip skatinti taiką ir saugumą Sąjungos kaimynystėje.
      3.   Projektų apibūdinimas
      3.1.   1-as projektas: Ukrainos reguliavimo sistemos cheminės saugos ir saugumo srityje gerinimas
      3.1.1.   Projekto tikslas

                  —

                  Gerinti Ukrainos teisės aktų ir reglamentavimo bazę cheminio saugumo ir saugos srityje, tai įgyvendinant kaip ICSSP dalį, laikantis įsipareigojimų pagal JT ST rezoliuciją 1540 (2004).

            3.1.2.   Projekto apibūdinimas

                  —

                  Siekdamos remti Ukrainos Vyriausybines įstaigas kovojant su nuodingųjų cheminių medžiagų naudojimo netinkamais tikslais grėsme, ESBO ir Ukrainos kompetentingos institucijos nustatė keturis prioritetinius dokumentus, susijusius su cheminės saugos ir saugumo didinimą reglamentuojančiais teisės aktais:

                              —

                              Techninis reglamentas dėl saugaus ir patikimo cheminių produktų valdymo,

                              —

                              Techninis reglamentas dėl pavojingų cheminių medžiagų klasifikavimo ir ženklinimo,

                              —

                              Ukrainos įstatymo dėl didelės rizikos įstaigų pakeitimai,

                              —

                              Ukrainos ministrų kabineto nutarimas dėl didelės rizikos įstaigų identifikavimo ir jų saugumo deklaracijų.

            3.1.3.   Numatomi projekto rezultatai

                  —

                  Įgyvendinant projektą bus parengti keturi 3.1.2 punkte nurodyti dokumentai, kad juos būtų galima priimti ir įtraukti į reguliavimo ir teisės aktų sistemą.

            3.1.4.   Projekto naudos gavėjai

                  —

                  Ukrainos ekonominio vystymosi ir prekybos ministerija.

                  —

                  Ukrainos valstybinė nepaprastųjų situacijų tarnyba.

            3.2.   2-as projektas: Ukrainos nacionalinio ekspertinio centro, kuris identifikuotų kontroliuojamas ir nuodingąsias chemines medžiagas, įsteigimas
      3.2.1.   Projekto tikslas

                  —

                  Geresnis Ukrainos valdžios institucijų gebėjimas identifikuoti nuodingąsias chemines medžiagas bei jų pirmtakus ir vykdyti neteisėto jų naudojimo ekspertinius tyrimus; tai įgyvendinama kaip Ukrainos ICSSP dalis, laikantis įsipareigojimų pagal JT ST rezoliuciją 1540 (2004).

            3.2.2.   Projekto apibūdinimas

                  —

                  Pagal išsamios peržiūros rekomendaciją ir Ukrainos sveikatos ministerijai patvirtinus, nacionalinis ekspertinis centras galėtų būti įsteigtas remiantis jau esamu mokslinių tyrimų centru. Tačiau to mokslinių tyrimų centro laboratorijoms trūksta tinkamo reglamentavimo pagrindo, standartinių veiklos procedūrų, kaip teikti paslaugas suinteresuotosioms valdžios institucijoms ir privačiojo sektoriaus organizacijoms, taip pat konkrečių didelės skiriamosios gebos cheminės analizės priemonių siekiant tiksliai bei patikimai aptikti ir identifikuoti pavojingas chemines medžiagas. Todėl projektas padės sukurti visapusiškai veikiantį nacionalinį ekspertinį centrą, įskaitant didelės skiriamosios gebos cheminės analizės priemonių įsigijimą ir tinkamą laboratorijos personalo mokymą.

            3.2.3.   Numatomi projekto rezultatai

                  —

                  Įsteigtas nacionalinis ekspertinis centras, kuris identifikuotų kontroliuojamas ir nuodingąsias chemines medžiagas; jis integruotas į nacionalines ir tarptautines reagavimo į cheminę grėsmę sistemas.

                  —

                  Atnaujinta mokslinių tyrimų centro laboratorinė įranga.

                  —

                  Nacionalinis ekspertinis centras įtrauktas į tarptautinę sistemą.

                  —

                  Parengtas laboratorijos personalas.

            3.2.4.   Projekto naudos gavėjai

                  —

                  Ukrainos sveikatos ministerija.

            3.3.   3-ias projektas: Kontroliuojamų ir nuodingųjų cheminių medžiagų tarpvalstybinio judėjimo kontrolės stiprinimas
      3.3.1.   Projekto tikslas

                  —

                  Geresnė sienų kontrolė ir geresnis tranzitu vežamų cheminių medžiagų Ukrainoje stebėjimas, laikantis įpareigojimų pagal JT ST rezoliuciją 1540 (2004).

            3.3.2.   Projekto apibūdinimas

                  —

                  Kaip nurodyta išsamioje peržiūroje, reikia griežtinti tarpvalstybinio nuodingųjų cheminių medžiagų judėjimo vidaus kontrolę ir stiprinti nacionalinius gebėjimus šioje srityje. Taigi, šiuo projektu siekiama įdiegti tinkamas oficialias nacionalines mokymo sistemas ir mokyti mokytojus iš Ukrainos valstybinės sienos apsaugos tarnybos ir Ukrainos valstybės mokesčių tarnybos kontroliuojamų ir nuodingųjų cheminių medžiagų, kertančių Ukrainos valstybės sieną, nustatymo ir identifikavimo srityje. Tai suteiks Ukrainos valdžios institucijoms tvarių žinių ir geriausios praktikos apie cheminės saugos bei saugumo procedūras ir kontroliuojamų bei nuodingųjų cheminių medžiagų krizių valdymą, kuriant su Sąjunga suderintas nacionalines standartines veiklos procedūras, nustatant tarptautinius standartus ir praktiką šioje srityje, vykdant teorinio modeliavimo pratybas ir pratybas prie sienų realiomis sąlygomis ir kt. Projektu taip pat bus padedama gerinti eksporto kontrolę, Ukrainos muitinės įstaigoms užtikrinant, kad būtų laikomasi Sąjungos dvejopo naudojimo prekių kontrolės sąrašo reikalavimų.

                  —

                  Nustatytos šios veiksmų sritys:

                              —

                              tranzitu vežamų cheminių medžiagų analizė ir stebėjimas,

                              —

                              sienų kontrolė ir neteisėta prekyba,

                              —

                              švietimas ir informuotumas,

                              —

                              atitinkamų administracinių ir veiklos taisyklių, susijusių su sauga ir saugumu, įdiegimas,

                              —

                              pagalbos tarnybų reagavimas, įvykus avarijoms tranzito metu.

            3.3.3.   Numatomi projekto rezultatai

                  —

                  Parengtos Ukrainos valstybinės mokesčių tarnybai ir Ukrainos valstybės sienos apsaugos tarnybai skirtos nacionalinės mokymo programos dėl cheminės saugos, saugumo ir krizių valdymo, susijusio su tarpvalstybiniu kontroliuojamų ir pavojingų cheminių medžiagų judėjimu per sausumos sienos perėjimo punktus, jūrų uostus ir oro uostus.

                  —

                  Parengtas personalas, įskaitant nacionalinius instruktorius iš Valstybinės mokesčių tarnybos ir Valstybės sienos apsaugos tarnybos, taip pat transportavimo įstaigos reglamentavimo, valdymo ir veiklos lygmenimis.

                  —

                  Sugriežtinta eksporto kontrolė ir vykdymo užtikrinimo gebėjimai kontroliuoti tarpvalstybinį kontroliuojamų ir pavojingų cheminių medžiagų judėjimą per sausumos sienos perėjimo punktus, jūrų uostus ir oro uostus.

            3.3.4.   Projekto naudos gavėjai

                  —

                  Ukrainos valstybinė mokesčių tarnyba.

                  —

                  Ukrainos valstybės sienos apsaugos tarnyba.

            4.   Administracinė parama projektų įgyvendinimui
      Specialus personalas ESBO sekretoriate ir ESBO projektų koordinatoriaus Ukrainoje biure koordinuos ir valdys 3 skirsnyje nurodytą projektinę veiklą, kad būtų toliau plėtojama Ukrainos partnerių bendradarbiavimo sistema, įskaitant naujų projektų pasiūlymų ir nacionalinių priemonių rengimą.
      Pagalbinis personalas vykdys šias užduotis:

                  —

                  projektų valdymas visais projekto ciklo etapais,

                  —

                  kasdienė projektų finansinė priežiūra,

                  —

                  techninės ir teisinės patirties teikimas, parama vykdant didesnius viešuosius pirkimus, kitų tarptautinių organizacijų įtraukimas, patvirtintų projektų rezultatų kokybės užtikrinimas ir kokybės kontrolė, Sąjungos informavimas apie visą veiklą pagal cheminės saugos ir saugumo programą,

                  —

                  parama Ukrainos valdžios institucijoms rengiant naujas nacionalines priemones pagal ICSSP, laikantis JT ST rezoliucijos 1540 (2004).

            5.   Trukmė
      Visa numatoma projektų trukmė – 36 mėnesiai.
      6.   Techninio įgyvendinimo subjektas
      Šio sprendimo techninis įgyvendinimas bus pavestas ESBO sekretoriatui. ESBO sekretoriatas veiksmus pagal šį sprendimą įgyvendins bendradarbiaudamas su kitomis tarptautinėmis organizacijomis ir agentūromis, visų pirma siekdamas užtikrinti veiksmingą sinergiją ir išvengti Cheminio ginklo uždraudimo organizacijos veiklos pagal Cheminio ginklo uždraudimo konvenciją dubliavimo.
      7.   Ataskaitų teikimas
      ESBO sekretoriatas rengs reguliarias ataskaitas ir ataskaitas užbaigus vykdyti kiekvieną apibūdintą veiksmą. Galutinės ataskaitos turėtų būti pateiktos Sąjungai ne vėliau kaip per šešias savaites nuo atitinkamo veiksmo užbaigimo.
      8.   Iniciatyvinis komitetas
      Šių projektų iniciatyvinį komitetą sudarys vyriausiojo įgaliotinio atstovas ir šio priedo 6 skirsnyje nurodyto projektą įgyvendinančio subjekto atstovas. Iniciatyvinis komitetas reguliariai, bent kartą per 6 mėnesius, peržiūrės, kaip įgyvendinamas šis sprendimas, be kita ko, pasitelkdamas elektronines ryšio priemones.
      Bendros projektų išlaidos – 1 431 156,90 EUR.
      9.   Bendrų projekto išlaidų sąmata ir Sąjungos finansinis įnašas
      Bendros projektų išlaidos – 1 431 156,90 EUR.


title: 2008/309/EB: 2008 m. balandžio 7 d. Tarybos sprendimas dėl Belgijai atstovaujančio Regionų komiteto nario skyrimo

text:
17.4.2008

               LT

               Europos Sąjungos oficialusis leidinys

               L 107/29

      TARYBOS SPRENDIMAS

   2008 m. balandžio 7 d.
   dėl Belgijai atstovaujančio Regionų komiteto nario skyrimo
   (2008/309/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 263 straipsnį,
   atsižvelgdama į Belgijos Vyriausybės pasiūlymą,
   kadangi:

               (1)

               2006 m. sausio 24 d. Taryba priėmė Sprendimą 2006/116/EB dėl Regionų komiteto narių ir pakaitinių narių skyrimo laikotarpiui nuo 2006 m. sausio 26 d. iki 2010 m. sausio 25 d. (1).

               (2)

               Atsistatydinus F. MOERMAN tapo laisva Regionų komiteto nario vieta,

         NUSPRENDĖ:
   1 straipsnis
   Dirk VAN MECHELEN, Flandrijos vyriausybės finansų, biudžeto ir teritorinio planavimo ministras, skiriamas Regionų komiteto nariu likusiam F. MOERMAN kadencijos laikui iki 2010 m. sausio 25 d.
   2 straipsnis
   Šis sprendimas įsigalioja jo priėmimo dieną.

      Priimta Liuksemburge, 2008 m. balandžio 7 d.

            Tarybos vardu

            Pirmininkas

         R. ŽERJAV

      (1)  OL L 56, 2006 2 25, p. 75.


title: 2008/504/EB: 2007 m. balandžio 24 d. Europos Parlamento s prendimas dėl 2005 finansinių metų Europos Sąjungos bendrojo biudžeto įvykdymo patvirtinimo, VII skirsnis - Regionų komitetas

text:
15.7.2008

               LT

               Europos Sąjungos oficialusis leidinys

               L 187/67

         EUROPOS PARLAMENTO SPRENDIMAS
   2007 m. balandžio 24 d.
   dėl 2005 finansinių metų Europos Sąjungos bendrojo biudžeto įvykdymo patvirtinimo, VII skirsnis – Regionų komitetas
   (2008/504/EB)
   EUROPOS PARLAMENTAS,
   atsižvelgdamas į 2005 finansinių metų Europos Sąjungos bendrąjį biudžetą (1),
   atsižvelgdamas į 2005 finansinių metų Europos Bendrijų galutines metines ataskaitas (I tomas), (C6-0470/2006) (2),
   atsižvelgdamas į Audito Rūmų 2005 finansinių metų metinę biudžeto vykdymo ataskaitą ir į Audito Rūmų specialiąsias ataskaitas kartu su audituotų institucijų atsakymais (3),
   atsižvelgdamas į Audito Rūmų pagal EB sutarties 248 straipsnį pateiktą sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (4),
   atsižvelgdamas į EB sutarties 272 straipsnio 10 dalį ir 274, 275 bei 276 straipsnius,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5), ypač į jo 50, 86, 145, 146 ir 147 straipsnius,
   atsižvelgdamas į Darbo tvarkos taisyklių 71 straipsnį ir V priedą,
   atsižvelgdamas į Biudžeto kontrolės komiteto pranešimą (A6-0106/2007),

               1.

               suteikia patvirtinimą Regionų komiteto generaliniam sekretoriui, kad Regionų komiteto 2005 finansinių metų biudžetas įvykdytas;

               2.

               pateikia savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Tarybai, Komisijai, Teisingumo Teismui, Audito Rūmams, Europos ekonomikos ir socialinių reikalų komitetui, Regionų komitetui, Europos ombudsmenui bei Europos duomenų apsaugos priežiūros pareigūnui ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Hans-Gert PÖTTERING

            Generalinis sekretorius

         Harald RØMER

      (1)  OL L 60, 2005 3 8.

      (2)  OL C 264, 2006 10 31, p. 1.

      (3)  OL C 263, 2006 10 31, p. 1.

      (4)  OL C 263, 2006 10 31, p. 10.

      (5)  OL L 248, 2002 9 16, p. 1. Reglamentas su pakeitimais, padarytais Reglamentu (EB, Euratomas) Nr. 1995/2006 (OL L 390, 2006 12 30, p. 1).
    ---documentbreak---

               15.7.2008

               LT

               Europos Sąjungos oficialusis leidinys

               L 187/68

         EUROPOS PARLAMENTO REZOLIUCIJA
   2007 m. balandžio 24 d.
   su pastabomis, sudarančiomis neatskiriamą sprendimo dėl 2005 finansinių metų Europos Sąjungos bendrojo biudžeto įvykdymo patvirtinimo dalį, VII skirsnis – Regionų komitetas
   EUROPOS PARLAMENTAS,
   atsižvelgdamas į 2005 finansinių metų Europos Sąjungos bendrąjį biudžetą (1),
   atsižvelgdamas į 2005 finansinių metų Europos Bendrijų galutines metines ataskaitas (I tomas), (C6-0470/2006) (2),
   atsižvelgdamas į Audito Rūmų 2005 finansinių metų metinę biudžeto vykdymo ataskaitą ir į Audito Rūmų specialiąsias ataskaitas kartu su audituotų institucijų atsakymais (3),
   atsižvelgdamas į Audito Rūmų pagal EB sutarties 248 straipsnį pateiktą sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (4),
   atsižvelgdamas į EB sutarties 272 straipsnio 10 dalį ir 274, 275 bei 276 straipsnius,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5), ypač į jo 50, 86, 145, 146 ir 147 straipsnius,
   atsižvelgdamas į Darbo tvarkos taisyklių 71 straipsnį ir V priedą,
   atsižvelgdamas į Biudžeto kontrolės komiteto pranešimą (A6-0106/2007),

               1.

               pažymi, kad 2005 m. Regionų komitetas iš viso valdė 69 570 456,32 EUR įsipareigojimų asignavimų, kurių panaudojo 96,65 %;

               2.

               pažymi, kad pagal nuo 2005 m. sausio 1 d. galiojančią kaupimo principu vykdomą apskaitą Regionų komiteto finansinėse ataskaitose paaiškėja, kad Regionų komitetas pasiekė teigiamo ekonominio 2005 finansinių metų rezultato 4 050 062,65 EUR ir tokias pat turto ir įsipareigojimų sumas (118 221 197,95 EUR);

               3.

               atkreipia dėmesį į Europos Audito Rūmų (EAR) 2005 m. metinio pranešimo 10.18 punkte pateiktą pastabą, kad, Audito Rūmams atlikus patikinimo pareiškimo (DAS) auditą ir du vidaus auditus, Regionų komiteto administracija tam tikrų pervedimų, kuriems taikomas svertinis koeficientas, gavėjų paprašė pateikti papildomų įrodomųjų dokumentų ir kai kurie pervedimai, kurie prieš 2004 m. gegužės mėn. nebuvo reguliariai atliekami ir (arba) kurių gavėjai nepateikė pakankamai įrodomųjų dokumentų, buvo nutraukti; kaip teigiama EAR pranešime, 2005 m. administracija nesusigrąžino permokėtų lėšų, nors Tarnybos nuostatų 85 straipsnyje nustatyta, kad „bet kuri permokėta suma turi būti grąžinama, jei gavėjas žinojo, kad nėra teisinio pagrindo ją gauti arba jei permokėjimo faktas buvo tiek akivaizdus, kad jis negalėjo apie tai nežinoti“; atkreipia dėmesį į EAR pranešime pateiktą Regionų komiteto atsakymą, kad generalinio sekretoriaus prašymu vykdytas atlyginimų mokėjimo vidaus auditas buvo baigtas 2006 m. vasario mėn. ir kad dabar administracija iš nustatyto tarnautojų skaičiaus susigrąžina permokėtas lėšas;

               4.

               pažymi, kad Regionų komiteto vidaus auditorė savo 2006 m. gegužės 18 d. ataskaitoje biudžeto įvykdymą patvirtinančiai institucijai dėl 2005 m. atliktų auditų (pagal Finansinio reglamento 86 straipsnio 4 dalį) pateikė šiuos faktus:

                           —

                           minėtieji atlyginimų pervedimai buvo įvykdyti vadovaujantis taisyklėmis, kurios galėjo būti skirtingai suprantamos atsižvelgiant į kalbos variantą ir į tam tikroje valstybėje narėje galiojančius įstatymus,

                           —

                           nustatyta trūkumų, susijusių su inicijavimo ir patikrinimo funkcijų atskyrimu ir su galimais nuo institucijos dydžio priklausančiais interesų konfliktais,

                           —

                           nustatyta, kad nepakankamai gerai parengtos kontrolę reglamentuojančios normos siekiant užtikrinti šių operacijų reguliarumą;

               5.

               pažymi, kad nustatyti su pervedimais, kuriems taikomas svertinis koeficientas, susiję trūkumai nebuvo dideli ir įgaliotas leidimus duodantis pareigūnas nematė būtinybės prie Regionų komiteto veiklos ataskaitos pridėtame patikinimo pareiškime pateikti išlygų ar pastabų;

               6.

               atkreipia dėmesį į tai, kad, kai tik Regionų komiteto generalinis sekretorius sužinojo apie šią problemą, jis nedelsiant paprašė tuometinio vidaus auditoriaus tęsti su atlyginimų pervedimais, kuriems taikomas svertinis koeficientas, susijusią veiklą;

               7.

               pažymi, kad, kai Regionų komiteto generalinis sekretorius buvo informuotas apie šį klausimą, jis priėmė atitinkamų neseniai pakeistų Tarnybos nuostatų taisyklių ribojamąjį išaiškinimą ir įsakė susigrąžinti visas, kaip manoma, neteisėtai išmokėtas lėšas; atkreipia dėmesį į tai, kad kai kurie tarnautojai, kurie buvo įpareigoti grąžinti lėšas, užginčijo Regionų komiteto generalinio sekretoriaus konkrečių taisyklių išaiškinimą ir dėl šio klausimo kreipėsi į Teisingumo Teismą;

               8.

               remia generalinio sekretoriaus ketinimus atlikti administracinį tyrimą ir tikisi, kad jis, vadovaudamasis OLAF ataskaita, konkretiems darbuotojams pradės taikyti drausmines procedūras; reikalauja griežto visų atvejų, kai gali būti įrodytas sukčiavimas, baudžiamojo persekiojimo;

               9.

               nerimaudamas pažymi, kad pagal rezervo sąrašus, sudarytus po Europos personalo atrankos tarnybos (EPSO) organizuotų konkursų, nebuvo įmanoma užpildyti visų laisvų pareigybių; prašo Regionų komiteto išnagrinėti kvalifikuotų kandidatų trūkumo priežastis ir informuoti apie tai atsakingą komitetą;

               10.

               atsižvelgdamas į 2006 m. balandžio 27 d. rezoliucijos dėl biudžeto įvykdymo patvirtinimo (6) 8 punktą, kuriame kalbama apie Belliard I ir Belliard II pastatų remontą, pažymi, kad 2006 m. dvi nepriklausomų konsultantų įmonės pateikė teigiamus atitikties liudijimus dėl to, jog statybos darbai buvo atlikti pagal specifikaciją; atkreipia dėmesį į tai, kad EAR greitai paskelbs specialiąją ataskaitą dėl visų ES institucijų išlaidų pastatams;

               11.

               pažymi, kad administracinis Regionų komiteto ir Europos ekonomikos ir socialinių reikalų komiteto (EESRK) bendradarbiavimas turėtų būti naudingas abiems komitetams ir finansiškai palankus ES mokesčių mokėtojams; primygtinai reikalauja, kad naujos abiejų komitetų administracinio bendradarbiavimo formos atneštų finansinės ir organizacinės naudos; reikalauja, kad abu komitetai rastų tinkamų būdų tęsti administracinį bendradarbiavimą;

               12.

               primena, kad Regionų komitetas ir EESRK per jų bendras tarnybas bendrai tvarko kai kurią veiklą (vertimo, spausdinimo, pastatų tvarkymo, apsaugos, bibliotekų, viešųjų pirkimų, aprūpinimo maistu, tvarkdarių, medicinos paslaugų, automobilių ir vairuotojų, informatikos technologijų ir t. t.) ir kad jų bendradarbiavimo sutartis neseniai atnaujinta 6 mėnesiams (su galimybe ją pratęsti dar 6 mėnesiams), kol nebus priimtas sprendimas dėl to, ar šis bendradarbiavimas bus tęsiamas ateityje;

               13.

               atsižvelgdamas į esminius bendrų tarnybų ir dviejų Regionų komiteto išorės ekspertų ataskaitų duomenų skirtumus, ragina Regionų komitetą ir EESRK atlikti bendrą analizę, pagrįstą tinkamais tikslių sąnaudų, naudos ir santaupų, susijusių su bendradarbiavimu, kriterijais, jei reikia, pasitelkti į pagalbą Audito Rūmus ir iki 2007 m. spalio 31 d. kompetentingam komitetui pateikti jų tyrimo rezultatus.

      (1)  OL L 60, 2005 3 8.

      (2)  OL C 264, 2006 10 31, p. 1.

      (3)  OL C 263, 2006 10 31, p. 1.

      (4)  OL C 263, 2006 10 31, p. 10.

      (5)  OL L 248, 2006 9 16, p. 1. Reglamentas su pakeitimais, padarytais Reglamentu (EB, Euratomas) Nr. 1995/2006 (OL L 390, 2006 12 30, p. 1).

      (6)  OL L 340, 2006 12 6, p. 44.


title: 2017 m. spalio 9 d. Tarybos sprendimas, kuriuo skiriamas Europos gyvenimo ir darbo sąlygų gerinimo fondo valdybos Prancūzijai atstovaujantis pakaitinis narys

text:
10.10.2017

               LT

               Europos Sąjungos oficialusis leidinys

               C 339/3

         TARYBOS SPRENDIMAS
   2017 m. spalio 9 d.
   kuriuo skiriamas Europos gyvenimo ir darbo sąlygų gerinimo fondo valdybos Prancūzijai atstovaujantis pakaitinis narys
   (2017/C 339/04)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 1975 m. gegužės 26 d. Tarybos reglamentą (EEB) Nr. 1365/75 dėl Europos gyvenimo ir darbo sąlygų gerinimo fondo įsteigimo (1), ypač į jo 6 straipsnį,
   atsižvelgdama į valstybių narių Vyriausybių ir darbuotojų bei darbdavių organizacijų Tarybai pateiktus kandidatų sąrašus,
   kadangi:

               (1)

               savo 2016 m. lapkričio 28 d. sprendimu (2) Taryba paskyrė Europos gyvenimo ir darbo sąlygų gerinimo fondo valdybos narius ir pakaitinius narius laikotarpiui iki 2019 m. lapkričio 30 d.;

               (2)

               darbuotojų organizacija ETUC pateikė vieną kandidatūrą vienai vietai užimti,

         PRIĖMĖ ŠĮ SPRENDIMĄ:
   1 straipsnis
   Europos gyvenimo ir darbo sąlygų gerinimo fondo valdybos Prancūzijai atstovaujančiu pakaitiniu nariu skiriamas šis asmuo:
   I.   DARBUOTOJŲ ORGANIZACIJŲ ATSTOVAI

               Šalis

               Narys

               Pakaitiniai nariai

               Prancūzija

               Romain LASSERRE

         2 straipsnis
   Narius ir pakaitinius narius, kurių kandidatūros dar nebuvo pateiktos, Taryba paskirs vėliau.
   3 straipsnis
   Šis sprendimas įsigalioja jo priėmimo dieną.

      Priimta Liuksemburge 2017 m. spalio 9 d.

            Tarybos vardu

            Pirmininkas

         S. KIISLER

      (1)  OL L 139, 1975 5 30, p. 1.

      (2)  2016 m. lapkričio 28 d. Tarybos sprendimas, kuriuo skiriami Europos gyvenimo ir darbo sąlygų gerinimo fondo valdybos nariai ir pakaitiniai nariai (OL C 447, 2016 12 1, p. 2).


title: 2012/777/: 2012 m. gruodžio 10 d. Tarybos sprendimas dėl Europos Bendrijų bei jų valstybių narių ir Armėnijos Respublikos partnerystės ir bendradarbiavimo susitarimo protokolo dėl Europos Sąjungos ir Armėnijos Respublikos bendrojo susitarimo, kuriuo nustatomi Armėnijos Respublikos dalyvavimo Sąjungos programose bendrieji principai, pasirašymo Europos Sąjungos vardu

text:
13.12.2012

               LT

               Europos Sąjungos oficialusis leidinys

               L 340/26

         TARYBOS SPRENDIMAS
   2012 m. gruodžio 10 d.
   dėl Europos Bendrijų bei jų valstybių narių ir Armėnijos Respublikos partnerystės ir bendradarbiavimo susitarimo protokolo dėl Europos Sąjungos ir Armėnijos Respublikos bendrojo susitarimo, kuriuo nustatomi Armėnijos Respublikos dalyvavimo Sąjungos programose bendrieji principai, pasirašymo Europos Sąjungos vardu
   (2012/777/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 114, 168, 169 ir 172 straipsnius, 173 straipsnio 3 dalį ir 188 bei 192 straipsnius kartu su 218 straipsnio 5 dalimi,
   atsižvelgdama į Europos Komisijos pasiūlymą,
   kadangi:

               (1)

               2007 m. birželio 18 d. Taryba įgaliojo Komisiją derėtis dėl Europos Bendrijų bei jų valstybių narių ir Armėnijos Respublikos partnerystės ir bendradarbiavimo susitarimo (1) protokolo dėl Europos Sąjungos ir Armėnijos Respublikos bendrojo susitarimo, kuriuo nustatomi Armėnijos Respublikos dalyvavimo Sąjungos programose bendrieji principai (toliau – protokolas);

               (2)

               derybos yra baigtos;

               (3)

               protokolas turėtų būti pasirašytas Sąjungos vardu su sąlyga, kad jis bus sudarytas,

         PRIĖMĖ ŠĮ SPRENDIMĄ:
   1 straipsnis
   Sąjungos vardu įgaliojama pasirašyti Europos Bendrijų bei jų valstybių narių ir Armėnijos Respublikos partnerystės ir bendradarbiavimo susitarimo protokolą dėl Europos Sąjungos ir Armėnijos Respublikos bendrojo susitarimo, kuriuo nustatomi Armėnijos Respublikos dalyvavimo Sąjungos programose bendrieji principai, su sąlyga, kad jis bus sudarytas (2).
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) pasirašyti protokolą Sąjungos vardu.
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2012 m. gruodžio 10 d.

            Tarybos vardu

            Pirmininkė

         C. ASHTON

      (1)  OL L 239, 1999 9 9, p. 3.

      (2)  Protokolo tekstas bus paskelbtas kartu su sprendimu dėl jo sudarymo.


title: 2003 m. balandžio 14 d. Tarybos sprendimas 2003/276/BUSP dėl Bendrųjų veiksmų 2002/589/BUSP įgyvendinimo dėl Europos Sąjungos indėlio naikinant mažųjų ginklų ir lengvosios ginkluotės šaudmenis Albanijoje

text:
Svarbus teisinis pranešimas

|

32003D0276

Oficialusis leidinys L 099 , 17/04/2003 p. 0060 - 0061

		Tarybos sprendimas 2003/276/BUSP2003 m. balandžio 14 d.dėl Bendrųjų veiksmų 2002/589/BUSP įgyvendinimo dėl Europos Sąjungos indėlio naikinant mažųjų ginklų ir lengvosios ginkluotės šaudmenis AlbanijojeEUROPOS SĄJUNGOS TARYBA,atsižvelgdama į 2002 m. liepos 12 d. Bendruosius veiksmus 2002/589/BUSP dėl Europos Sąjungos indėlio į kovą su mažųjų ginklų ir lengvosios ginkluotės destabilizuojančiu kaupimu ir plitimu, panaikinančius Bendruosius veiksmus 1999/34/BUSP [1], ypač į jų 6 straipsnį kartu su Europos Sąjungos sutarties 23 straipsnio 2 dalies antrąja įtrauka,kadangi:(1) 1997 m. birželio 2 d. Bendroje pozicijoje 97/357/BUSP dėl Albanijos [2] Europos Sąjunga išreiškė savo ketinimą padėti Albanijai stiprinti demokratinį procesą, susigrąžinti politinį stabilumą ir vidaus saugumą. Pernelyg didelis ir nekontroliuojamas mažųjų ginklų ir lengvosios ginkluotės (MGLG) bei jų šaudmenų kaupimas ir plitimas kelia grėsmę taikai bei saugumui ir mažina tvarios plėtros perspektyvas; tai ypatingai svarbu Albanijoje.(2) Siekdama Bendrųjų veiksmų 2002/589/BUSP 1 straipsnyje nustatytų tikslų, Europos Sąjunga numato atitinkamuose tarptautiniuose forumuose ir, atitinkamai, regioniniu mastu teikti paramą per tarptautines organizacijas, programas ir agentūras, o taip pat regioninėmis priemonėmis.(3) Albanijos gynybos ministerija nustatė didžiulį, viršijantį poreikius arba paimtą iš visuomenės MGLG šaudmenų kiekį. Didžioji šaudmenų dalis yra neteisingai supakuota ir laikoma netinkamose vietose ir netinkamomis sąlygomis.(4) NATO aptarnavimo ir tiekimo agentūra (NAMSA), dalyvaudama Partnerystės taikos labui patikos fonde vykdo projektą, kurio tikslas yra MGLG šaudmenų, kurių bendras kiekis yra 11665 tonos, surinkimas ir demilitarizavimas per ketverių metų laikotarpį.(5) Komisija sutiko, kad jai būtų paskirta įgyvendinti šį sprendimą.(6) Todėl Europos Sąjunga ketina suteikti finansinę paramą NAMSA projektui laikydamasi Bendrųjų veiksmų 2002/589/BUSP II antraštinės dalies.(7) Komisija užtikrins tinkamą ES indėlio į projektą matomumą, įskaitant atitinkamas priemones, kurių ėmėsi NAMSA,NUSPRENDĖ:1 straipsnis1. Europos Sąjunga prisideda prie MGLG šaudmenų pertekliaus Albanijoje sunaikinimo.2. Šiam tikslui Europos Sąjunga suteikia finansinę paramą NAMSA projektui, kuris skirtas MGLG šaudmenų pertekliaus surinkimui ir demilitarizavimui.3. Komisija paskiriama įgyvendinti šį sprendimą. Todėl Komisija sudaro finansavimo susitarimą su NAMSA dėl Europos Sąjungos indėlio, kuris bus skirtas kaip dotacija, panaudojimo sąlygų. Be to ši dotacija bus panaudojama padengti 12 mėnesių algas, kelionės išlaidas, išteklius ir įrangą, reikalingus MGLG šaudmenų pertekliui Albanijoje sunaikinti. Finansavimo susitarime bus nustatyta, kad NAMSA užtikrins Europos Sąjungos indėlio į projektą matomumą priklausomai nuo indėlio dydžio.2 straipsnis1. Finansinė orientacinė suma 1 straipsnyje nurodytam tikslui yra 820000 eurų.2. Iš 1 straipsnyje nurodytos sumos finansuojamų išlaidų tvarkymas atliekamas pagal bendrajam Europos Sąjungos biudžetui taikomą Bendrijos tvarką ir taisykles.3 straipsnisKomisija teikia reguliarias ataskaitas apie šio sprendimo įgyvendinimą atitinkamiems Tarybos padaliniams, laikydamasi Bendrųjų veiksmų 2002/589/BUSP 9 straipsnio 1 dalies. Ši informacija visų pirma bus pagrįsta reguliariomis NAMSA teikiamomis ataskaitomis pagal jos sutartinius santykius su Komisija, kaip numatyta 1 straipsnyje.4 straipsnis1. Šis sprendimas įsigalioja jo priėmimo dieną. Jo galiojimo laikas baigiasi praėjus dvylikai mėnesių nuo finansavimo susitarimo tarp Komisijos ir NAMSA sudarymo.2. Šis sprendimas peržiūrimas praėjus dešimčiai mėnesių nuo jo priėmimo datos.5 straipsnisŠis sprendimas skelbiamas Europos Sąjungos oficialiajame leidinyje.Priimta Liuksemburge, 2003 m. balandžio 14 d.Tarybos varduPirmininkasA. Giannitsis[1] OL L 191, 2002 7 19, p. 1.[2] OL L 153, 1997 6 11, p. 4.--------------------------------------------------